അതിമാരകമായ മയക്കുമരുന്നുമായി തിരുവനന്തപുരം ടെക്നോപാര്ക്കിലെ ഐടി ജീവനക്കാരായ യുവതിയും യുവാക്കളും പിടിയില് കല്പ്പറ്റ: അതിമാരകമായ മയക്കുമരുന്നുമായി തിരുവനന്തപുരം ടെക്നോപാര്ക്കിലെ ഐടി ജീവനക്കാരായ യുവതിയും യുവാക്കളും പിടിയില്. തിരുവനന്തപുരം സ്വദേശികളായ അമൃതം വീട്ടില് യദുകൃഷ്ണന് എം25, പൂന്തുറ പടിഞ്ഞാറ്റില് വീട്ടില് ശ്രുതി എസ് എന്25, കോഴിക്കോട് സ്വദേശിയായ മേരിക്കുന്ന് കുനിയിടത്ത് താഴം ഭാഗത്ത് നൗഷാദ് പിടി40 എന്നിവരാണ് അറസ്റ്റിലായത്. ഇവരില് യദുകൃഷ്ണനും ശ്രുതിയും തിരുവനന്തപുരം ടെക്നോപാര്ക്കിലെ ഐടി ജീവനക്കാരാണ്. കേരള കര്ണാടക അതിര്ത്തി ഭാഗങ്ങളില് എക്സൈസ് നടത്തിയ പരിശോധനയിലാണ് ഇവര് പിടിയിലായത്. കാട്ടിക്കുളം ബാവലി റോഡില് വെച്ച് നടത്തിയ വാഹന പരിശോധനക്കിടെ മാരുതി സ്വിഫ്റ്റ് ഡിസയര് കാറില് കടത്തിക്കാണ്ടു വന്ന നൂറ് ഗ്രാം അതിമാരക മയക്കുമരുന്നായ എംഡിഎംഎയുമായി യുവതിയെയും രണ്ടു യുവാക്കളും പിടിയിലായത്. ബംഗളൂരുവില് നിന്നാണ് മയക്കുമരുന്ന് കൊണ്ടുവന്നത്. കണ്ടെടുത്ത അതിമാരക മയക്കുമരുന്നായ ലഹരിമരുന്നിന് വിപണിയില് പത്ത് ലക്ഷം രൂപ വരെ വിലമതിക്കുന്നതാണെന്നും അതിനൂതന ലഹരി മരുന്നായ ഇവയെ പാര്ട്ടി ഡ്രഗ്സ് എന്ന പേരിലുംഅറിയപ്പെടുന്നുവെന്നും എക്സെസ് ഉദ്യോഗസ്ഥര് പറഞ്ഞു. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,